Go tloga fa thulaganyo ya boperesiti e ne e simolola kwa Iseraele, go ne go tlhomiwa monna a le mongwe fela go direla e le moperesiti yo mogolo, kabelo e kwa tshimologong e neng e le ya botshelo jotlhe. (Dipalo 35:25) Motho wa ntlha go nna moperesiti yo mogolo ke Arone. Moragonyana, gantsi morwa yo mogolo o ne a tlhatlhama rraagwe. (Ekesodo 29:9) Bontsi jwa banna ba lelapa la ga Arone ba ne ba nna baperesiti, mme ba le mmalwa fela ba bone ba ne ba nna baperesiti ba bagolo. Tirisabadimo e ka nna ya akaretsa go ya kwa mothong yo o buang le meya, go botsa kaga baswi, kana botlhodi. Mofuta mongwe o o ratiwang thata wa tirisabadimo ke go laola ka bola—go leka go itse isagwe kana masaitseweng ka thuso ya meya. Mefuta mengwe ya go laola ke tepodinaledi, go leba bolo ya kirisetale, go ranola ditoro, go laola ka meralo ya seatla, le go bolelela dilo pele ka go dirisa dikarata tsa tarot.